L 17/84
FI
Euroopan unionin virallinen lehti
19.1.2023
KOMISSION TÄYTÄNTÖÖNPANOASETUS (EU) 2023/131, annettu 18 päivänä tammikuuta 2023, lopullisen polkumyyntitullin käyttöönotosta Kiinan kansantasavallasta ja Thaimaasta peräisin olevien kierteitettyjen tempervalurautaisten ja pallografiittivalurautaisten putkien liitos- ja muiden osien tuonnissa annetun täytäntöönpanoasetuksen (EU) 2019/1259 muuttamisesta sekä Kiinan kansantasavallasta peräisin olevien putkien liitos- ja muiden osien tuonnin asettamisesta valvonnan alaiseksi
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon polkumyynnillä muista kuin Euroopan unionin jäsenvaltioista tapahtuvalta tuonnilta suojautumisesta 8 päivänä kesäkuuta 2016 annetun Euroopan parlamentin ja neuvoston asetuksen (EU) 2016/1036 (1) ja erityisesti sen 14 artiklan 1 kohdan,
ottaa huomioon unionin tullikoodeksista 9 päivänä lokakuuta 2013 annetun Euroopan parlamentin ja neuvoston asetuksen (EU) N:o 952/2013 (2) ja erityisesti sen 56 artiklan 5 kohdan,
sekä katsoo seuraavaa:
(1)
Euroopan komissio otti komission täytäntöönpanoasetuksella (EU) 2019/1259 (3) käyttöön lopulliset polkumyyn­ titullit Kiinan kansantasavallasta, jäljempänä ’Kiina’, ja Thaimaasta peräisin olevien kierteitettyjen tempervalu­ rautaisten ja pallografiittivalurautaisten putkien liitos- ja muiden osien tuonnissa, lukuun ottamatta puserrusliitinten runkoja, joissa käytetään ISO DIN 13 -metriikan säiettä, ja muokattavaksi soveltuvasta raudasta tehtyjä kierteitettyjä pyöreitä liitäntärasioita, joissa ei ole kantta, jäljempänä ’tarkasteltavana oleva tuote’.
(2)
Tarkasteltavana olevan tuotteen tärkeimmät tuotantopanosraaka-aineet ovat metalliromu, koksi/sähkö/kaasu, hiekka (kaavausta varten) ja sinkki (galvanointia varten).
Valmistusprosessissa sulatetaan ensimmäiseksi metalliromu.
Tätä seuraa kaavaus ja valu eri muotoihin, jotka erotellaan sen jälkeen toisistaan.
Tuotteiden on käytävä läpi pitkä hehkutusprosessi, jolla varmistetaan riittävä taottavuus, kun tuotteita käytetään sovelluksissa, joissa edellytetään esimerkiksi iskun- ja tärinänkestävyyttä ja nopeiden lämpötilanmuutosten sietokykyä.
Tämän jälkeen liitososat voidaan galvanoida.
Viimeiset valmistusvaiheet ovat kierteitys ja muu koneistus.
(3)
Täytäntöönpanoasetuksen (EU) 2019/1259 mukaan kiinalaiseen vientiä harjoittavaan tuottajaan Jinan Meide Casting Co., Ltd, jäljempänä ’Jinan Meide’, jonka Taric (4)-lisäkoodi on B336, sovelletaan komission täytäntöönpa­ noasetuksella (EU) 2019/1259 käyttöön otettuja polkumyyntitoimenpiteitä.
(4)
Samankaltaisen tuotteen unionin tuotannonala toimitti vuosina 2021 ja 2022 komissiolle tietoja, joiden mukaan Kiinaan sijoittautunut yritys Meide Group Co., Ltd., jäljempänä ’Meide Group’, hankki Puolassa sijaitsevan samankaltaisen tuotteen tuottajan Odlewnia Zawiercie S.A:n.
(1) EUVL L 176, 30.6.2016, s. 21. (2) EUVL L 269, 10.10.2013, s. 1.
(3) Komission täytäntöönpanoasetus (EU) 2019/1259, annettu 24 päivänä heinäkuuta 2019, lopullisen polkumyyntitullin käyttöönotosta Kiinan kansantasavallasta ja Thaimaasta peräisin olevien kierteitettyjen tempervalurautaisten ja pallografiittivalurautaisten putkien liitos- ja muiden osien tuonnissa Euroopan parlamentin ja neuvoston asetuksen (EU) 2016/1036 11 artiklan 2 kohdan mukaisen toimenpiteiden voimassaolon päättymistä koskevan tarkastelun jälkeen (EUVL L 197, 25.7.2019, s. 2).
(4) Euroopan unionin yhtenäistariffi.